b"\n_START_ARTICLE_\nLissewege\n_START_SECTION_\nHist\xc3\xb2ria\n_START_PARAGRAPH_\nEl lloc va comen\xc3\xa7ar a habitar-se probablement al segle X, quan el mar regress\xc3\xa0 i es van crear prats salats que l'alta mar nom\xc3\xa9s submergia unes vegades l'any. L'any 1106, Lambert, el senyor de Lissewege, va donar un territori als benedictins per crear una abadia, Ter Doest. Els monjos van fer construir un dic circular i un sistema de drenatge de les terres f\xc3\xa8rtils sota el nivell de plenamar. La construcci\xc3\xb3 d'una esgl\xc3\xa9sia monumental al cam\xc3\xad de Sant Jaume junt amb un hostal pels pelegrins va contribuir al desenvolupament del poble. Els monjos tamb\xc3\xa9 van polderitzar els prats salats per a la ramaderia, aix\xc3\xad contribu\xc3\xafren ben b\xc3\xa9 al comer\xc3\xa7 de llana, molt important en aquesta \xc3\xa8poca."